Sundkonan Bryndís Rún Hansen var í kvöld kjörin íþróttamaður ársins á Akureyri árið 2011 í hófi sem fram fór á Hótel KEA . Þetta er í þriðja sinn í röð sem Bryndís verður fyrir valinu . Í öðru sæti varð handknattleikskappinn Oddur Gretarsson , leikmaður Akureyrar , og í þriðja sæti Helga Hansdóttir júdókona hjá KA . Árangur Bryndísar á árinu 2011 var sér sérlega góður og hennar besti til þessa . Má m.a. telja fimm Íslandsmeistaratitla , fimm Íslandsmet og norskan meistaratitil , en Bryndís býr í Noregi þar sem hún keppir fyrir hönd Bergensvømmerne . Ekki er útilokað að Bryndís vinni sér inn keppnisrétt á Ólympíuleikunum í London í sumar en helsta markmið hennar er að keppa á Ólympíuleikum í Rio De Janeiro 2016